
Parlamentul  României

Camera  Deputaţilor 
	Comisia pentru apărare, ordine

publică  şi  siguranţă  naţională

Nr. 32/298/2010
	                           Bucureşti, 09.11.2010 

                     PL x 653/2010


R A P O R T

asupra proiectului de Lege pentru ratificarea Acordului Suplimentar la Memorandumul Multilateral de Înţelegere privind Programul Comun NATO E-3A, semnat la 6 decembrie 1978, completat la 10 decembrie 1990, amendat la 13 august 1997, privind aderarea Guvernului Republicii Cehe, şi a Acordului Suplimentar la Memorandumul de Înţelegere pentru operaţii şi sprijin al Forţei Aeropurtate a NATO de Avertizare Timpurie şi Control, semnat la 26 septembrie 1984 şi revizuit la 27 martie 2003, privind aderarea Guvernului Republicii Cehe, deschise spre semnare la 3 februarie 2009, semnat de partea română la Bucureşti, la 28 ianuarie 2010
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului Suplimentar la Memorandumul Multilateral de Înţelegere privind Programul Comun NATO E-3A, semnat la 6 decembrie 1978, completat la 10 decembrie 1990, amendat la 13 august 1997, privind aderarea Guvernului Republicii Cehe, şi a Acordului Suplimentar la Memorandumul de Înţelegere pentru operaţii şi sprijin al Forţei Aeropurtate a NATO de Avertizare Timpurie şi Control, semnat la 26 septembrie 1984 şi revizuit la 27 martie 2003, privind aderarea Guvernului Republicii Cehe, deschise spre semnare la 3 februarie 2009, semnat de partea română la Bucureşti, la 28 ianuarie 2010,  trimis cu adresa nr. PL x  653 din 8 noiembrie 2010 şi înregistrat cu nr. 32/298 din 09.11.2010. 

Consiliul Legislativ, cu nr. 1296/01.11.2010, a avizat favorabil acest proiect de lege.

Proiectul are ca obiect de reglementare ratificarea Acordurilor de participare a Guvernului Republicii Cehe la Programul NAEW&C, participare care va avea un impact pozitiv asupra diminuării contribuţiilor financiare ale statelor implicate în Program, printre acestea aflându-se şi România.   


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

4.  La lucrările Comisiei au fost prezenţi 24 deputaţi din totalul de 25 de membri.


În urma dezbaterilor, în şedinţa din 9 noiembrie 2010, membrii Comisiei, cu majoritate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 

Preşedinte, 

Costică CANACHEU 

Întocmit: consilier Daria Cotoc

